曾共刘谘议,同时事道林。与君相掩泪,来客岂知心。阶雪凌春积,炉烟向暝深。依然旧童子,相送出花林。
曾经古塞间,万里控长关。
卧日边鼙旧,嘶风战马閒。
戍楼喧暮角,羌笛怨空山。
应贺升平久,车书混八蛮。
曾送飞龙白日翔,未应中路许还乡。
鹤归仍有当年伴,松老知经几度霜。
城下宝坊聊寄榻,朝中振鹭旧成行。
相逢出处何须问,五岭清平十月凉。
曾被儒冠误,谋生事事疏。
洲无千树橘,家有五车书。
叠石和苔斸,移梅带雪锄。
好非人所好,习气未能除。
曾答雁门偈,为怜同社人。多惭惠休句,偕得此阳春。
曾闻一夕语,可胜十年书。
同舟数月程,其得当何如。
曾见双鸾舞镜中,联飞接影对春风。
今来独在花筵散,月满秋天一半空。
曾说山栖欲去寻,岂知霜骨葬寒林。常依净住师冥目,
兼事容成学算心。逋客预斋还梵唱,老猿窥祭亦悲吟。
唯君独在江云外,谁诔孤贞置岘岑。
曾侍天王玉几傍,捲帘袍色殿中央。
重宵未彻宫县乐,上宰初持万寿觞。
晓日半临幡影转,春风遍送佩声长。
今朝千里穿云岭,喜举亲舆返故乡。
曾见老人潭上坐,忽然不见石泓深。
至今月白风清夜,潭底时闻似笛吟。
曾住衡阳岳寺边,门开江水与云连。数州城郭藏寒树,
一片风帆著远天。猿啸不离行道处,客来皆到卧床前。
今朝惆怅红尘里,惟忆闲陪尽日眠。
曾看画图劳健羡,如今亲见画犹粗。减除天半石初泐,
欠却几株松未枯。题像阁人渔浦叟,集生台鸟谢城乌。
我来一听支公论,自是吾身幻得吾。
曾为元礼登龙客,亦上昭王市骏台。
相与席间珠履说,此翁虽瞽有诗来。
曾睹夭桃想玉姿,带风杨柳认蛾眉。珠归龙窟知谁见,
镜在鸾台话向谁。从此梦悲烟雨夜,不堪吟苦寂寥时。
西山日落东山月,恨想无因有了期。
曾向春秋识此州,西风吹袂过淮头。
人还故老衣冠喜,我为中原草木愁。
屹若长城今重镇,弃如敝屣昔轻谋。
功名不是吾曹事,且对空山徙倚楼。
曾问梅花开未开,拟扶短策步苍苔。
可怜雨雪飘零尽,不得花边醉一回。
曾骑铁马入重城,敕下传闻六国清。
犹握金鞭问归容,夜深谁共御街行。
曾闻兵革话承平,几见承平话战争?